hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy zh hy es es tr en en hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Վահե Գրիգորյանի վստահորդից ցուցմունք են կորզել նրա դեմ. փաստաբանը մեկնաբանում է իր կալանքի հետ կապված միջադեպը | Forrights.am
Մայիսի 31-ին Հայաստանի նախագահ Արմեն Սարգսյանը Սահմանադրական դատարանի դատավորի թափուր պաշտոնում արդեն երկրորդ անգամ առաջադրեց հայտնի փաստաբան Վահե Գրիգորյանին:
Ահա ինչպես է այն ներկայացնում yerevan.today էլեկտրոնային պարբերականը, «Վ.Գրիգորյանը Բուզանդի փողոցում ապրող 4 ընտանիքների փաստաբանն էր: Նա պաշտպանում էր Բուզանդի փողոցից վտարված բնակիչների շահերը և կալանավորվել էր խարդախության մեղադրանքով: 2006թ. փետրվարի 15-ին վերաքննիչ դատարանը բեկանեց կալանքը երկարացնելու մասին առաջին ատյանի դատարանի որոշումը, և 4 ամսվա ազատազրկումից հետո Գրիգորյանը Ազգային անվտանգության ծառայության շենքից ազատ արձակվեց»:
Սույն քրեական գործը հարուցվել է ԱԱԾ վարույթում 2005 թվականի հունիսի 10-ին քրեական օրենսգրքի 179 հոդվածով՝ «Յուրացում» և 325 հոդվածով՝ «Փաստաթղթերի կեղծում»:
«Կրեյն ԼՏԴ» ընկերության մասնաճյուղի տնօրեն Գրիգոր Հակոբյանը, որի շահերը պաշտպանում էր Գրիգորյանը, Թուրքմենիա արտահանած ապրանքների դիմաց մոտ 23 մլն դրամի գերավճար էր կուտակել, որը չէր կարողանում հետ ստանալ հարկային տեսչությունից:
Ի դեպ, գերավճարը, որը ստիպողաբար գանձվում էր գործարարներից, քոչարյանական մութ ժամանակներում տարածված երևույթներից էր:
«Կրեյն ԼՏԴ» ընկերությունը 2003 թվականին գերավճարի գումարը հետ ստանալու պահանջով դիմել էր տնտեսական դատարան ընդդեմ ֆինանսների նախարարության: Հայցը բավարարվել էր: Քրեական գործը հարուցվեց ավելի ուշ: Այն առնչվում էր Գրիգորյանի և իր վստահորդի ֆինանսական հարաբերություններին:
Վահե Գրիգորյանին խնդրեցինք մանրամասնել իր կալանավորման հետ կապված միջադեպը, պարզաբանել, թե ինչ մեղադրանքի մասին է խոսքը:
«Սա այն գործն է, որով ինձ ձերբակալել էին ու կալանավորել 2005թ․-ին, իբր ես իմ վստահորդի գումարները վստահությունը չարաշահելու միջոցով յուրացրել եմ, բայց վստահորդս պնդում էր, որ նման բան չի եղել», — պատասխանեց Վահե Գրիգորյանը Forrights.am-ին: Դա տեղի է ունեցել հարյուրավոր երևանցիների համար տխուր օրերին, երբ Բուզանդի փողոցի բնակիչներին վտարում իրենց տներից և որոնց շահերը պաշտպանում էր Վահե Գրիգորյանը:
Հետագայում նրա վստահորդ Գրիգոր Հակոբյանի Հայաստանում գտնվող հարազատներին սպառնացել էին, պարտադրելով ցուցմունք գրել իր դեմ: «Նրանցից իմ վստահորդի հայրը իմ դեմ ցուցմունք էր տվել, իսկ հետո դիմել էր Մարդու իրավունքների պաշտպանին եւ նկարագրել, թե իրեն ինչ ճնշումների են ենթարկել, որից հետո էլ փախել են ընտանիքով Հայաստանից եւ քաղաքական ապաստան խնդրել ԱՄՆ-ում: Ինձ դրանից հետո 8-9 տարի հետապնդման մեջ էին պահել եւ չէին կարճում իմ գործը եւ չէին էլ ուղարկում դատարան, մինչեւ ՄԻԵԴ-ը որոշեց, որ ողջամիտ տեւորղությունը խախտվել է: Վերջն իրենց ձեռքով ինձ արդարացրեցին, կարծեմ՝ 2012-ին կամ 2013 թվականին», — նշում է Վահե Գրիգորյանը:
Հակոբյանների ընտանիքը մինչ օրս ԱՄՆ-ում է: Ըստ փաստաբանի, այս գործը պատճառ եղավ, որ երկրի համար օգտակար արտահանումների բիզնեսով զբաղվող գործարար ընտանիքը վերջնականապես հեռանա Հայաստանից:
Հետագայում Գրիգորյանի դեմ հարուցված քրեական գործը երկար ժամանակ չէին կարճում: 2013 թվականի սեպտեմբերի 19-ին ԱԱԾ քննչական վարչության պետի տեղակալ, քննիչ Մ. Համբարձումյանի որոշմամբ Վահե Գրիգորյանը պաշտոնապես արդարացվեց, նրա նկատմամբ քրեական հետապնդումը դադարեցվեց:
Ահա այս պատմությունը ներկայացվում է որպես սենսացիոն բացահայտում ապագա ՍԴ դատավորի կյանքից, թեև այն փաստը, որ ընդդիմադիր հայացքներ ունեցող փաստաբանը, որը Ռոբերտ Քոչարյանի կառավարման տարիներին կանգնել է ունեզրկված ժողովրդի կողքին և նրան քրեական հետապնդման են ենթարկել, ամենևին զարմանալի չէ:
Նախորդ նյութըՌոբերտ Քոչարյանի գործով դատավոր Ռշտունին ինքնաբացարկ հայտնեց
Հաջորդ նյութըՊրահայի դատարանը Նարեկ Սարգսյանին Հայաստանին արտահանձնելու թույլտվություն է տվել
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին խմբային գնդակահարության ենթարկած անձանց․ Սիրանուշ Սահակյան
«Ասացի՝ Բարիսին ասեք մի անգամ զանգի, ձայնը լսեմ, բայց իմ որդին արդեն զոհված էր»
Նրանք զոհվեցին «Վիլիսի» մեջ, ՀՀ տարածքի հրետակոծման ժամանակ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին...
«Սուրմալուի» պայթյունից մոտ երկու ամիս անց կիսավեր շենքը քանդելու որոշում է...
Edit with Live CSS
Write CSS OR LESS and hit save. CTRL + SPACE for auto-complete.